Ford FiestaFord FiestaFord Fiesta на ВікісховішчыFord Fiesta на ВікісховішчыАгульныя даныя

|  |  |
| --- | --- |
| Вытворца: | Ford Motor Company |

|  |  |
| --- | --- |
| Выпуск: | 1976—2023 |

**Ford Fiesta** — малалітражны пярэднепрывадны аўтамабіль. У мадэльным шэрагу кампаніі Ford прысутнічала з 1976 па 2023 год. За гэты час змянілася 7 пакаленняў.

Fiesta (1976—1983)
------------------

{{{box_caption}}}
{{{box_caption}}}
Ford Fiesta (1976—1983)
Пры распрацоўцы аўтамабіля ў творчым конкурсе *Ford* задзейнічаў два ўласныя еўрапейскія дызайн-бюро: англійскае (пад кіраўніцтвам Джэка Тэльнака) і нямецкае (на чале з Увэ Банзенам), а таксама турынскае атэлье *Ghia*. Усяго было прапанавана 25 праектаў. Лепшым з іх быў прызнаны распрацаваны Томам Чардам у атэлье *Ghia*, але канчатковы дызайн увабраў рысы лепшых работ усіх трох студый. Праект меў унутранае пазначэнне «Bobcat». У верасні 1975 года аўтамабіль атрымаў назву **Fiesta**.

Першы хэтчбэк сышоў з канвеера завода ў іспанскай Валенсіі ў маі 1976 года. Аўтамабіль быў цёпла сустрэнуты: заняў трэцяе месца ў конкурсе «Еўрапейскі аўтамабіль года» 1977 мадэльнага года, атрымаў прэмію «Залаты руль». Каб задаволіць попыт, вытворчасць пачалі таксама ў Германіі і Вялікабрытаніі. У студзені 1979 года выпуск перавысіў мільён машын, а ў сакавіку 1981 года — два мільёны.

Fiesta першага пакалення выпускалася толькі ў выглядзе трохдзверных хэтчбэкаў. Аўтамабіль меў даўжыню 3,57 м, шырыню 1,56 м і вышыню 1,36 м і вагу ад 730 да 775 кг у залежнасці ад рухавіка. Рухавікі: ад 1,0 л магутнасцю 45 к.с. да 1,1 л магутнасцю 53 к.с. У 1977 году да маторнага шэрагу таксама далучылі рухавік 1,3 л магутнасцю 66 к.с. У 1981 годзе была выпушчаная *Fiesta XR2* з рухавіком 1,6 л (84 к.с.).

З 1976 па 1983 год на заводах у Валенсіі (Іспанія), Дагенхеме (Вялікабрытанія), Кёльне і Саарлуі (Германія) вырабілі больш за 2,5 мільёна адзінак.

Fiesta (1983—1989)
------------------

У 1983 годзе Ford Fiesta значна мадэрнізавалі. Форма кузава засталася ранейшай. Была згладжана пярэдняя частка аўтамабіля, святлатэхніка, машына стала выглядаць больш дынамічна. Агрэгатная база таксама была палепшана: дадаліся пяціступеньчатая каробка перадач, бесступеньчатая каробка перадач CTX і дызельны рухавік 1,6 л магутнасцю 54 к.с. распрацаваны сумесна з Klöckner-Humboldt-Deutz. Магутнасць Fiesta II XR2 павялічылася да 96 к.с.

Агулам было выпушчана амаль 2 мільёны аўтамабіляў Ford Fiesta II.

* 
*

Fiesta (1989—1996)
------------------

{{{box_caption}}}
{{{box_caption}}}
Ford Fiesta (1989–1996)
Fiesta трэцяга пакалення дэбютавала ў 1989 годзе. У конкурсе Еўрапейскі аўтамабіль года 1990 мадэльнага года заняла 3-е месца.

Аўтамабіль прыкметна дадаў у памерах і вазе, набыў пяцідзверную мадыфікацыю і рухавікі з упырскам паліва, а ў спісе опцый з’явіліся франтальныя падушкі бяспекі, АБС і электрашклопад’ёмнікі.

Базавыя мадэлі аўтамабіляў абсталёўваліся бензінавымі рухавікамі 1,0 і 1,1 л. У 1991 годзе дадаўся рухавік 1,3. Таксама прапаноўваліся 1,4 і 1,6 з упырскам паліва, завяршаў шэраг 1,8-літровы дызель.

Камплектацыі: *Azura*, *Classic*, *Classic Quartz*, *Classic Cabaret*, *Popular Plus*, *L*, *LA*, *LD*, *LXD*, *LXi*, *Si*, *SX*, *Ghia*. Шэраг уключаў таксама спартыўныя мадэлі *XR2i*, *RS Turbo* і *RS1800i*.

Акрамя хетчбэкаў, выпускаўся грузавы варыянт *Fiesta Kasten*, а ў 1991 годзе быў прадстаўлены фургон *Fiesta Courier*.

* Інтэр'ерІнтэр'ер
* Fiesta Popular VanFiesta Popular Van
* Ford CourierFord Courier

Fiesta (1995—1999)
------------------

{{{box_caption}}}
{{{box_caption}}}
Ford Fiesta (1995-1999)
Чацвёртае пакаленне з’явілася ў выніку маштабнай мадэрнізацыі — аўтамабіль захаваў архітэктуру папярэдніка, але атрымаў новае шасі, інтэр’ер і дызайн кузава. Дэбют мадэлі адбыўся ў жніўні 1995 года.

На аўтамабілі ўсталёўваліся бензінавыя рухавікі Endura 1,3 (50-60 к.с.) і рухавікі серыі Zetec SE: 1,25 (75 к.с.), 1,4 (90 к.с.), 1,6 (103 к.с.), а таксама дызель 1,8 D (60 к.с.).

З 1996 года пачаў выпускацца абноўлены фургон *Courier*.

* Інтэр'ерІнтэр'ер
* Ford Fiesta VanFord Fiesta Van

### 1999—2001

На франкфурцкім аўташоў у 1999 годзе прадставілі рэстайлінгавую машыну, якая атрымала дызайн у стылі New Edge — аўтамабіль атрымаў новыя фары, іншую форму бампера і фальшрадыятарную рашотку.

* 
* 

### Courier

Фургон **Ford Courier** пабудаваны на базе Fiesta — ад яе перайшла ўся пярэдняя частка кузава. Грузавы адсек аддзелены ад кабіны вадзіцеля сталёвай рашоткай, у грузапасажырскім варыянце — зашклёны. Аб’ём грузавога адсека складае 2,8 куб.м. грузападымальнасць — 600 кг. Заднія дзверы адчыняюцца на 90 або 165 градусаў.

Машыны выпускаліся з трыма мадэлямі рухавікоў сямейства *Endura*: два 60-моцныя рухавікі — бензінавы 1,3-літровы і віхракамерны дызель 1,8 л, а пасля рэстайлінгу ў 1999 годзе дадаўся агрэгат з турбанаддзіманнем 1.8 TD магутнасці 75 к.с.

* Ford Courier (1995-1999)Ford Courier (1995-1999)
* Ford Courier (1999-2002)Ford Courier (1999-2002)

У 2002 годзе мадэль змяніў Ford Connect.

### Ford Ikon, Ford Fiesta Sedan

Спецыяльна для рынку Індыі сумесна спецыялістамі нямецкага і брытанскага аддзяленняў *Ford* быў распрацаваны чатырохдзверны седан **Ford Ikon**. Колавая база седана на 40 мм даўжэй, чым у Фіесты, а задняя навісь павялічана на 272 мм: даўжыня аўтамабіля склала 4140 мм. Багажнік меў аб’ём 400 літраў. Пад мясцовыя ўмовы эксплуатацыі былі адаптаваныя рухавік (з паніжанай ступенню сціску, разлічаны на нізкаякасны бензін) і іншыя вузлы: узмоцнена жорсткасць кузава на кручэнне, узмоцнена падвеска, мадэрнізавана тармазная сістэма, дапрацавана сістэма астуджэння рухавіка.

Вытворчасць машыны была разгорнута на сумесным прадпрыемстве IMF у Мараімалаі.

* Ford Fiesta SedanFord Fiesta Sedan
* Ford Fiesta SedanFord Fiesta Sedan
* Ford IkonFord Ikon

Fiesta (2001—2008)
------------------

У 2001 годзе быў прадстаўлены аўтамабіль пятага пакалення. У адрозненне ад папярэдніх пакаленняў Фіеста, якія спадкавалі некаторыя канструктыўныя асаблівасці ад самай першай Фіесты 1976 года, пятае пакаленне было створана цалкам новым. Кузаў стаў не толькі даўжэй і шырэй, але і прыкметна вышэй. Праз тры гады выйшла ў свет «зараджаная» Fiesta ST з двухлітровым 150-моцным маторам.

У 2004 годзе на заводзе Ford у Германіі пачата вытворчасць Fiesta Van — новага фургона на базе Fiesta.

Пасля рэстайлінгу ў 2005 годзе Ford Fiesta атрымала новую галаўную оптыку і рашотку радыятара, новыя заднія ліхтары, а таксама іншую пластыку пярэдняга бампера. Рашотка новай Ford Fiesta стала шырэй, фары — больш выразнымі.

Выпускаецца спартыўная версія Fiesta ST c 2.0 літровым маторам. Гэты аўтамабіль прапануецца з 3-дзверным кузавам і верхнім заднім спойлерам.

* Ford Fiesta ’02 (2001–2005)Ford Fiesta ’02 (2001–2005)
* Ford Fiesta ’02 (2001–2005)Ford Fiesta ’02 (2001–2005)

* Ford Fiesta ’06 (2005–2008)Ford Fiesta ’06 (2005–2008)
* Ford Fiesta ’06 (2005–2008)Ford Fiesta ’06 (2005–2008)
* Ford Fiesta ST (2005–2008)Ford Fiesta ST (2005–2008)
* Ford Fiesta VAN (2007–2008)Ford Fiesta VAN (2007–2008)

Гл. таксама: Ford Fusion

Fiesta (2008—2017)
------------------

{{{box_caption}}}
{{{box_caption}}}
Ford Fiesta VI
Вытворчасць пачалася 14 жніўня 2008 года на заводзе ў Кёльне. Выпускаўся ў выглядзе 3- і 5-дзвернага хэтчбека, а з 2010 для рынку ЗША таксама і седан. Выкарыстоўваў агульную платформу з Mazda 2.

* 
* 

### 2012—2017

Абноўлены Ford Fiesta на Парыжскім аўтасалоне, 2012
У верасні 2012 на Парыжскім аўтасалоне адбылася прэм’ера абноўленага хэтчбэка *Fiesta*.

Абноўлены аўтамабіль атрымаў трапецыяпадобную рашотку радыятара, выкананую ў карпаратыўным стылі мадэляў Ford. Мадэль таксама атрымала святлодыёдныя фары, змененыя корпусы люстэркаў з паўторнікамі паваротаў, заднія ліхтары, спойлер на вечку багажніка і абноўленую каляровую гаму.

Абноўлены седан быў прадстаўлены у кастрычніку 2012 года ў рамках аўтасалона ў бразільскім горадзе Сан-Паўлу. Для абноўленага седана Fiesta таксама была мадэрнізаваная падвеска і пераналаджаны электраўзмацняльнік рулявога кіравання. Мадэль стане прапаноўвацца з адным 1,6-літровым чатырохцыліндравым рухавіком.

* Выгляд ззадуВыгляд ззаду
* СеданСедан

Fiesta (2017—2023)
------------------

{{{box_caption}}}
{{{box_caption}}}
Ford Fiesta VII
Fiesta VII, прадстаўлены ў лістападзе 2016 года, з’яўляўся грунтоўна мадэрнізаваным аўтамабілем мінулага пакалення. Даўжыня павялічылася на 71 мм — да 4040 мм, шырыня вырасла да 1734 (на 12 мм), колавая база — 2493 мм (на 4 мм). Пярэдняя каляіна пашырылася на 30 мм, а задняя — на 10 мм. У сакавіку 2018 года на Жэнеўскім аўтасалоне дэбютавала мадыфікацыя *Fiesta ST*.

Шэраг рухавікоў складаюць бензінавы трохцыліндравы матор аб’ёмам 1,1 л (магутнасцю 70 або 85 к.с.) і трохцыліндравы рухавік серыі EcoBoost з наддзіманнем аб’ёмам 1,0 л (100, 125 і 140 к.с.), а таксама турбадызель 1,5 TDCi (85 і 120 к.с.). *Fiesta ST* абсталяваны трохцыліндравым 200-моцным 1,5-літровым бензінавым турбаматорам EcoBoost з камбінаваным упырскам паліва і сістэмай дэактывацыі аднаго цыліндра.

У 2022 годзе спынілі вытворчасць трохдзверных хэтчбекаў, а ў 2023 годзе Fiesta канчаткова знялі з вытворчасці. Апошнія машыны былі выраблены 7 ліпеня 2023 года.

Заўвагі
-------

1. ↑  «Меня зовут Том Чарда». Памяти дизайнера, благодаря которому появились DeTomaso Pantera и Ford Fiesta // autoreview.ru  (руск.)
2. ↑  Ford Fiesta: So kam er zu seinem Namen (ням.).  de.motor1.com (18 жніўня 2020). Праверана 17 чэрвеня 2023.
3. ↑  Previous Winners: Car of the Year — 1977 Архівавана 26 лютага 2011. // caroftheyear.org  (англ.)
4. ↑  Die Sieger des Goldenen Lenkrads Архівавана 19 кастрычніка 2014. // axelspringer.de  (ням.)
5. ↑  Fescher Fiesta Архівавана 25 красавіка 2017. // AutoBild Klassik  (ням.)
6. ↑  Previous Winners: Car of the Year — 1990 Архівавана 26 чэрвеня 2013. // caroftheyear.org  (англ.)
7. ↑  Ford Fiesta (1989—1995) used car review // rac.co.uk  (англ.)
8. ↑  Ford Courier: Работящий курьер // autocentre.ua  (руск.)
9. ↑  Ford Ikon: народный автомобиль из Индии // *Авторевю* : часопіс. — 1999. — № 23 (209).  (руск.)
10. ↑  Ford зняў заслону з абноўленай Fiesta і паказаў версію ST // За рулём  (руск.)
11. ↑  «Форд» абнавіў седан Fiesta Архівавана 26 ліпеня 2013. // motor.ru  (руск.)
12. ↑  Все, что нужно знать про новый Ford Fiesta // zr.ru  (руск.)
13. ↑  Новый Ford Fiesta ST: два «горшка» и один в резерве // zr.ru  (руск.)
14. ↑  Ford Fiesta: Der Dreitürer wird 2022 eingestellt(ням.), *de.motor1.com* (21 красавіка 2022). Праверана 17 чэрвеня 2023.
15. ↑  Ford Fiesta production ends after 47 years(англ.), *autocar.co.uk* (7 ліпеня 2023). Праверана 10 ліпеня 2023.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Ford Fiesta
* Ford Fiesta (1976-2023): Ein Rückblick zum Abschied (ням.).  de.motor1.com (6 чэрвеня 2023). Праверана 17 чэрвеня 2023.
* Без «зетека» Ford — «букашка» Архівавана 5 верасня 2013. // abw.by (руск.)
* Ford Fiesta. Шэсць пакаленняў легенды Архівавана 22 сакавіка 2012. (руск.)

|  |  |
| --- | --- |
| ⚙️   Нарматыўны кантроль | NKC: ph117000 |